Larvene utvikler seg i gamle stammer og stubber av furu, sjeldnere gran, på tørre, varme steder. Den kan utnytte ved som har vært død i flere ti-år. Larvene borer inne i stammen, noen ganger kan døde stokker spises nesten helt opp av denne artens larver. Den finnes mest i furuskog på sandig grunn. De voksne billene er nattaktive og man ser lite til dem, til tross for den imponerende størrelsen.